Mə́lú mázu lâyi bɔ̌ naa ǹkǒl Ndá Ǹtondôbə wâyi tə́bə̄ ábobǒn miǹkǒl á yób, wâyi bɛ́d á yób étē ó lodo miǹkǒl, məyɔŋ mâyi kə̌ wē ezɔ̌b ezɔ̌b. 2Abuí məyɔŋ lâyi kə̌ wē bə́ dzô nâ: “Zǎn bǐ bɛd á ńkǒl Ńtondôbə, á Ndá Zambá Yákɔb, nə́ á yə́gə́lə̄ bía məzěn móé, bǐtoŋ miǹdzɔ́ŋ míé. Owé, éyə̄ ayə́gə́lə́ lásɔ́ á Síon, ai á Yērúzalɛm Ebúg Ńtondôbə.” 3A yi dzóē ábui məyɔŋ, a tsígi mədzó yā miǹgungúl məyɔŋ, tɔ émá yə oyǎb. Bâyi nyámala ákəŋ bítá dábán bə́ mān lwí bibag ai dɔ́, bikpəlé mə́kwé bídí ai məkɔ̌ŋ mábán, ayɔŋ lâyǐ kīg fə tyé ókə́ŋ bítá nə́ lálūman ai édí ávɔ̄g, bâyǐ kīg fə yə́gē bītá. 4Mod ósə á tɔá fɔ́ɔ́ hə élē wɔ̂n dzíé á sī, ai álēn díé á sī, təge ai é mod ǎ tsag nyé bitɔm, amú ányu Ńtondôbə miǹkunda lə́ kɔ́bɔ ya. 5Ngə́ məyɔŋ mə́sə mâwulu á dzwé zāmbá wābán, ḿfág wáán, bía byǎwulu á dzwé Ńtondôbə Zambá wáán, á kɔ́m yǎ kɔ́m ai á ńnomó étɔá.